open-index/open-wikipedia-markdown huggingface dataset:
Kultur i 1974

**Kultur i 1974** er ei oversikt over hendingar, fødde og døde personlegdomar innan kulturlivet i 1974.

## Årets litteraturprisar

* Nobelprisen i litteratur: Harry Martinson og Eyvind Johnson frå Sverige
* Nordisk Råds litteraturpris: Villy Sørensen for *Uden mål &ndash; og med*

* Kritikarprisen: Edvard Hoem for *Kjærleikens ferjereiser*
* Rivertonprisen: Anker Rogstad for *Lansen*

* Prix Goncourt: Pascal Lainé for *La Dentellière*
* Prix Médicis (fransk): *Porporino ou les Mystèrs de Naples*
* Prix Médicis International: Julio Cortázar for *Libro de Manuel*

* Booker-prisen: Nadine Gordimer for *The Conservationist* og Stanley Middleton for *Holiday*.
* Nebula-prisen: Ursula K. Le Guin for *The Dispossessed*

## Årets bøker
* *Dhalgren* av Samuel R. Delany
Steve Gadd

**Steve Gadd** () er ein amerikansk trommeslagar. Han var ein av dei viktigaste nyskaparane på trommesettet i 1970- og 1980-åra.

Gadd vart fødd i Rochester i New York. Han fekk sine første trommestikker som treåring, og deltok i skuleorkester og ulike framsyningar frå han var ung. Han gjekk på Manhattan School of Music, og seinare Eastman School of Music, og starta å spele i band i ulike klubbar kringom New York. Då han vart ferdig utdanna gjekk han inn i militæret, der han spela med orkesteret *U.S. Army Stage Band* i tre år.

Det var etter militæret, i 1972, Gadd starta si karriere som høgt profilert, profesjonell musikar. Han spelte for mellom andre Mike Mainerei og Tony Levin. Etterkvart fekk han innpass som studiomusikar, og spelte for jazzmusikarar som George Benson og Chet Baker og popartistar som Paul Simon. 

Gadd har utmerkt seg som ein musikar med ein særeigen lyd, både innan jazz og pop.
Frå 1975 til 1981 spelte han med Chick Corea. Han har også samarbeidd med mellom andre Bob James, Al DiMeola, Tom Scott, Grover Washington, Jr. og David Sanborn. I 1990-åra spelte han mykje i ein trio med pianisten Michel Petrucciani.

I 1970- og 1980-åra, var Gadd også ein av dei trommeslagarane som spelte inn mest plater med popartistar. Ein kan finne døme på hans distinkte stil i innspelingar som til dømes Steely Dan si plate «Aja» og Paul Simon si plate «One Trick Pony». Frå slutten av 1990-åra har han gjort fleire turnear med Paul Simon, Eric Clapton og James Taylor.

Gadd har ikkje berre vore studiomusikar og arbeidd under andre musikarar. I 1976 var han med på å starte gruppa Stuff, og han har også spelt i The Manhattan Jazz Quintet, i tillegg til å gi ut plater med sitt eige band, *The Gadd Gang*, i 1980-åra.

## Bakgrunnsstoff

* Heimeside for Steve Gadd
Roy Haynes

**Roy Owen Haynes** () er ein amerikansk jazztrommeslagar.

Haynes byrja si profesjonelle karriere i 1943 i Boston, der han spelte både med mindre grupper og storband. I 1947 byrja han å spele i New York med Lester Young. I tillegg spelte han med Bud Powell og Miles Davis, og i 1949 kom han med i Charlie Parker sitt band. Han heldt fram med Parker i fleire år, og vart kjend for sitt ekspressive og fortetta musikalske uttrykk. 

I 1953 byrja Haynes i Sarah Vaughan sitt band, samtidig som han jobba stadig meir frilans med ei rekkje ulike artistar. Han erstatta ofte Elvin Jones i John Coltrane sin kvartett, i tillegg til å jobbe mykje med Thelonious Monk og Eric Dolphy. Seinare spelte han med mellom andre Gary Burton, Chick Corea og Pat Metheny. Sidan 1960-talet har han også sjølv leia fleire ulike band, og han føretrekk no å spele med sine eigne band.

## Kjelder
* Intervju i *Modern Drummer* august 2005
* Roy Haynes på Drummerworld
Jo Jones

**Jo Jones** () &mdash; seinare kjend som **Papa Jo Jones** &mdash; var ein amerikansk trommeslagar og ein av dei viktigaste stilskaparane innan jazzen. Han var fødd Jonathan Jones i Chicago, og flytte til Alabama, der han lærte seg å spele både saksofon, piano og trommer. 

Jones arbeidde som trommeslagar og steppar på karnevalframsyningar fram til han starta i bandet til Walter Page, *The Blue Devils*, i slutten av 1920-åra. I 1933 vart han med i Count Basie sitt band. Jones, Basie, gitaristen Freddie Green og bassisten Walter Page utgjer ein av dei viktigaste rytmeseksjonane i jazzhistoria. Jones hadde ein kort pause frå bandet då han var i militæret, men bortsett frå dette spelte han med Basie fram til 1948.

Jones var ein av dei første trommeslagarane som utnytta moglegheitene i å nytte vispar i staden for trommestikker. Han var også kreativ i sin bruk av hi-haten, og lét denne drive musikken i større grad enn dei tidlegare trommeslagarane, som i større grad hadde nytta basstromma for å markere pulsen. På grunn av dette vert Jones rekna som den fremste trommeslagaren i Swing-æraen, og den som bygde bru mellom den klassiske og moderne trommestilen innan jazz. 

Han hadde stor påverknad på trommeslagarar som Buddy Rich, Kenny Clarke, Roy Haynes, Max Roach og Louie Bellson. Han var også med i fleire filmar, til dømes *Jammin' the Blues* frå 1944. I 1985 fekk han eit «American Jazz Masters fellowship» frå *the National Endowment for the Arts*.

## Diskografi
* *The Drums* (1973)
* *The Main Man* (1976)
* *Our Man, Papa Jo!* (1985)

## Filmar
* *Jammin’ the Blues* (1944)
* *Born to Swing* (1973)
* *The Last of the Blue Devils* (1979)

## Bakgrunnsstoff
* Drummer's World - biografi med bilde og videoar
* ArtistDirect - biografi
Philly Joe Jones

**Joseph Rudolph Jones** () var ein av dei fremste amerikanske beboptrommeslagarane.

Jones var fødd i Philadelphia, og fekk tilnamnet «Philly» for å skilje han frå Count Basie sin trommeslagar «Papa» Jo Jones. Philly Joe flytta til New York i 1947. Han starta i husbandet på Café Society, der han fekk sjansen til å spele med Charlie Parker, Dizzy Gillespie og Fats Navarro. Han jobba også regelmessig med mellom andre Ben Webster og Lionel Hampton, men vart først og fremst kjend som trommeslagaren i Miles Davis sin første kvintett i tida 1955-1958. I Davis sitt band utmerka Jones seg som ein trommeslagar med store tekniske ferdigheiter, ein hardtdrivande groove og eksplosive soli. 

Etter han var ferdig med Davis, gjekk Jones vidare til andre bandleiarar, og han spelte også inn fleire plater som bandleiar. I 1968 flytta han til London, der han underviste i musikk. Då han reiste attende til USA, heldt han fram med å spele, men han fekk på langt nær så stor merksemd som han hadde hatt i tida med Miles Davis.

## Bakgrunnsstoff
* Philly Joe Jones på Drummerworld
Gene Krupa

**Gene Krupa** () var ein amerikansk trommeslagar.

Krupa byrja å spele trommer i ung alder, og deltok på si første plateinnspeling i Chicago i 1927. To år seinare flytta han til New York, og i 1935 byrja han i Benny Goodman sitt storband. Han vart her kjend for sitt spektakulære sceneshow.

Krupa gjorde stor suksess i bandet til Goodman, og han nådde stjernestatus med den karakteristiske låten «Sing, sing, sing» i 1938. Same året slutta han i bandet, og byrja for seg sjølv. Solokarrieren stogga brått då Krupa vart arrestert for misbruk av narkotika i 1943, men etter han vart frikjend gjekk han tilbake til Goodman, og seinare Tommy Dorsey, og i 1951 byrja han som bandleiar att. I løpet av 1950- og 1960-åra spelte han inn fleire plater, både som bandleiar og med andre artistar, og han reiste på mange turnear for Jazz at the Philharmonic før han trekte seg tilbake frå rampelyset.

## Bakgrunnsstoff
* Biografi
Mel Lewis

**Mel Lewis** () var ein amerikansk trommeslagar og bandleiar. Han var fødd i Buffalo, New York av russiske foreldre. Fødenamnet hans var **Melvin Sokoloff**.

Lewis starta å spele profesjonelt som tenåring, og han kom med I Stan Kenton sitt band i 1954. Seinare flytta han til Los Angeles i 1957, og attende til New York i 1963.
 
I New York starta han *Thad Jones/Mel Lewis Big Band* med Thad Jones. Gruppa starta med uformelle jamsessions med toppmusikarar frå New York, men etterkvart byrja dei å opptre for pubikum. I 1979 fekk dei ein Grammy for albumet *Live in Munich*. 

I 1978 flytta Jones til Danmark, og bandet endra namn til *Mel Lewis Jazz Orchestra*. Han heldt fram med å leie bandet, spele inn plater og opptredde på Village Vanguard kvar måndagskveld nesten like fram til han døydde.
 
Lewis sitt cymbalspel var unikt, og det skapte ein særeigen og lett gjenkjenneleg stil. Han vart nominert til Grammyprisen fjorten gonger, skreiv ei trommebok og underviste på William Patterson State College i New Jersey.

## Bakgrunnsstoff
* Mel Lewis at Drummerworld
* Mel Lewis at The Percussive Arts Society
Shelly Manne

**Shelly Manne** () var ein amerikansk jazztrommeslagar som stod sentralt i utviklinga av cool-jazzen. 

Manne var fødd i New York. Han var son av ein trommeslagar, og hadde sine første betalte spelejobbar på ruteskip mellom USA og Europa i slutten av 1930-åra. Frå 1940 av fekk han sjansen til å arbeide for høgre profilerte opptredenar med meir kjende swingartistar. Den første av desse var Joe Marsala, og eit par år seinare spelte han med Coleman Hawkins. Mellom 1946 og 1951 var han ein fast del av Stan Kenton sitt band, i tillegg til å ta enkelte jobbar med Charlie Ventura, Woody Herman, Jazz at the Philharmonic og sin eigen kvintett.

Mot slutten av perioden med Kenton, busette Manne seg i Los Angeles. Han vart her ein av dei mest etterspurde trommeslagarane på vestkysten, og han gjorde alt frå innspelingar med Shorty Rogers til å hjelpe Frank Sinatra med trommespelinga i filmen *The Man With The Golden Arm* frå 1955. Han spelte med ei mengd ulike jazzmusikarar, og vart særleg knytt til utvilkinga av «vestkystjazzen», den rolege cool jazzen som utvikla seg på vestkysten i 1950-åra. Av artistar som Manne spelte med, og som lausleg kan knytast til sjangeren, er André Previn, Jimmy Giuffre og Chet Baker. I tillegg spelte han likevel vel så mykje med artistar utanfor denne undersjangeren, inkludert fleire album med Ornette Coleman og Sonny Rollins.

I siste halvdelen av 1950-åra jobba Manne både med filmmusikk og TV, samtidig som han leia sitt eige band, *Shelly Manne and his Men*. I 1960 opna han ein klubb i Los Angeles, «Shelly’s Manne Hole», som var i drift fram til 1974. 

## Bakgrunnsstoff
* Biografi
Airto Moreira

**Airto Moreira** () er ein brasiliansk perkusjonist som var sentral i danninga av fusionjazzen i 1970-åra. 

Airto vart fødd i ein landsby i Brasil. Her han viste musikalsk talent frå ung alder, og som sekstenåring flytta han til Sao Paulo, der han opptredde på nattklubbar og TV-sendingar som vokalist, perkusjonist og trommeslagar. I 1967 reiste han til New York med kona si, vokalisten Flora Purim. I USA kom han raskt i kontakt med kjende musikarar som Canonball Adderley og Joe Zawinul. I 1970 var han med på innspelinga av Miles Davis sitt *Bitches Brew*-album, og han vart fast medlem i Davis sitt band i to år. Etterpå vart Airto med i den første utgåva av bandet Weather Report saman med Zawinul, Wayne Shorter, Miroslav Vitous og Alphonse Mouzon. Han spelte inn ei plate med bandet før han byrja i Chick Corea sitt band *Return to Forever* saman med Purim. Både Weather Report og Return to Forever vart vidgjetne band, noko som stadfestar Airto si sentrale rolle i utviklinga av fusionsjangeren.

Saman med Purim starta Airto i 1974 bandet Fingers. Dette var hans første forsøk som bandleiar for eit band i USA. Sidan den gongen har hovudvekta av Airto sitt arbeid vorte gjort saman med Purim. I tillegg har han også vore medlem av Mickey Hart sitt perkusjonsensemble Planet Drum.

## Bakgrunnsstoff
*
Paul Motian

**Stephen Paul Motian** () var ein amerikansk jazztrommeslagar som blir rekna som ein av dei viktigaste jazztrommisane i verda.

Motian, som var av armensk avstamming, vart fødd i Philadelphia og voks opp i Providence, Rhode Island. Han flytta til New York i 1954. Etterkvart vart han kjend for dei ulike pianotrioane han arbeidde med. Frå 1959 til 1964 spelte han i Bill Evans sin trio i lag med bassisten Scott LaFaro. Dei utvikla ein spelestil som la relativt meir vekt på samspelet musikarane mellom enn på bassen og trommene sine roller som «time keepers». Etter innspelinga til blant anna *[[Sunday at the Village Vanguard]]*, slutta Motian hos Bill Evans fordi han tykte han var blitt for kommersiell. Seinare spelte Motian i Paul Bley (1963-4) og Keith Jarrett (1967-1976) sine trioar.

I 1970-åra byrja Motian å komponere eige materiale og gje ut plater på plateselskapet ECM. Etter denne tida arbeidde han med mellom andre Charlie Haden, Bill Frisell, og Joe Lovano. I byrjinga av 1990-åra starta han *Electric Bebop Band* med ein besetning beståande av to saksofonistar og to gitaristar. I tillegg var Motian mykje etterspurd som studiomusikar, og han deltok på ei rekkje plateinnspelingar med mange ulike jazzartistar.

## Referansar

## Bakgrunnsstoff
* Ben Ratliff i The New York Times 22. juni 2003 
* Liten biografi på EJN
Buddy Rich

**Bernard «Buddy» Rich** () var ein amerikansk jazztrommeslagar og bandleiar som var kjend for sin eineståande teknikk og sine imponerande trommesoloar.

Rich var fødd i Brooklyn av jødiske foreldre. Han opptredde med stepping og trommesoloar i vaudevilleshow frå han var 18 månader gamal, under namnet «Traps, the Boy Wonder», og var bandleiar allereie som elleveåring. Seinare sa han at han aldri hadde hatt opplæring på instrumentet, at han sjeldan øvde, og at han ikkje kunne lese notar.

I 1937 byrja han å spele jazz med Joe Marsala. Fram til 1946 spelte han i ei rekkje ulike storband, mellom andre Artie Shaw, Tommy Dorsey og Benny Carter sine band. Han spelte også i mindre band med musikarar som Nat King Cole og Lester Young. I tillegg opptredde han også i fleire filmar i løpet av 1940-åra. I 1946 vart han med i Jazz at the Philharmonic, der han gjerne hadde trommeduellar med Gene Krupa eller Louie Bellson. Han heldt også fram med å spele i både storband, samtidig som han starta sin eigen kvintett i 1950-åra.

I 1966 samla han eit storband med seg sjølv som bandleiar. Dette bandet spelte fram til 1987, og hadde eit materiale som bestod av standard swingjazz og oppjazza versjonar av pop-låtar.

## Bakgrunnsstoff
* Heimeside for Buddy Rich 
* Side på Drummerworld med videoklipp
Skrei

**Skrei** (norrønt *skreið*, avleidd av *skrida*) er ein type torsk som vandrar mellom norskekysten og dei sentrale områda i Barentshavet. Han er målet for det årlege skreifisket.

Skrei og kysttorsk høyrer til same art, *Gadus morhua*, men utgjer ulike setnader og har ulike eigenskapar og levesett. Skrei har lysare skinnfarge og spissare form enn kysttorsken. Skreien blir gjerne større, meir muskuløs og fisken har finare kjøt.

Dei to torsketypane har noko ulikt arvemateriale der tre av 23 kromosom er svært ulike.
Sjølv om artane kan ha same gyteområde, parar dei seg svært sjeldan med kvarandre. Kysttorsk og skrei har òg ulike otolittar (øyresteinar) som både har ulik form mellom dei to typane og får ulike mønster gjennom dei ulike levevisa deira.

På 1990-talet vart det endeleg slege fast at skrei og kysttorsk er genetisk ulike populasjonar, etter studium av DNA-markørar leidd av professor Svein Erik Fevolden ved Norges fiskerihøgskole. Vi kan dimed slå fast at torsk og skrei ikkje blandar seg, men utgjer heilt åtskilte setnader. Det hadde lenge vore rekna med ein slik skilnad, og fysiologiske skilnader og blodprøver hadde gjeve indikasjonar om dette. Heilt sikker kunne ein likevel ikkje vere før nye DNA-teknikkar kunne takast i bruk.

## Kjelder

## Bakgrunnsstoff
* Kysttorsk og skrei - hvorfor må vi skille mellom disse bestandene? 
* Skreinytt: "Ingen" forskjell på kysttorsk og skrei, NRK.no
Konservering

**Konservering** vil seie å forlenge tida eit produkt, særleg mat, held seg. 
For konservering av dyrefôr, sjå: Ensilering.
Døme på konserveringsmåtar for mat er salting, sylting, røyking, luting, graving, tørking, og nyare metodar som vakuumpakking og hermetisering. 

Ein nesten ekstrem metode blir brukt på Nordvestlandet og i Nord-Noreg på sei. Gammelsalta sei eller raudsei. Småsei blir lagt i tynner med salt og blir liggande i 3 til 5 år.
Skeiv teori

**Skeiv teori** (òg kalla **queerteori**) er ein teori om seksualitet og kjønn innanfor feltet skeiv forsking. Teorien har som hypotese at seksuell orientering og kjønnsidentitet er delvis eller heilt sosialt konstruert, og at individ derfor ikkje kan omtalast med breie definisjonar som «homofil», «heterofil», «mann» eller «kvinne». 

Skeiv teori motsett seg heteronormativitet; at menneske blir sett i seksuelle kategoriar, og at særleg sosiale konstruksjonar og gruppeidentitetar blir tufta på eit skarpt skilje mellom «oss» og «dei».

### Kjelde
* Skeiv teori  på bokmålswikipediaen
Røyking av mat

**Røyking av mat** vil seia å behandla matvarer med røyk for å få dei til å halda seg og gje dei ein viss smak. Det finst to former for slik røyking, kaldrøyking og varmrøyking.

Metoden er kjent sidan steinalderen. Han går ut på å henga matvarene i kraftig trerøyk i lang eller kort tid. Ofte er dei behandla med salt på førehand. Kjøt, fisk og ost er vanlege varer å røyka.

## Sjå og
* Sylting
* Salting
* Tørking
* Hermetisering

## Kjelder

* *Denne artikkelen bygger på «[[:nb:Røyking (mat)|Røyking (mat)]]» frå , den 2. august 2008.* 
 

## Bakgrunnsstoff
* Matprotalen.no om røyking av kjøtt og fisk
FA Premier League 2006/07

**FA Premier League 2006/07** var den 15. sesongen engelsk eliteserie i fotball. Serien starta 19. august 2006 og slutta 13. mai 2007. Regjerande meister var Chelsea F.C., og dei tre nyopprykka laga var Sheffield United F.C., Watford F.C. og Reading F.C.

## Tabell

## Oversikt
* *Heimekampar vassrett*
* *Bortekampar loddrett*

## Toppscorarar

**20 mål:**
* Didier Drogba, Chelsea

**18 mål:**
* Benni McCarthy, Blackburn

**17 mål:**
* Cristiano Ronaldo, Manchester United

**14 mål:**
* Wayne Rooney, Manchester United
* Mark Viduka, Middlesbrough

**13 mål:**
* Darren Bent, Charlton
* Kevin Doyle, Reading

**12 mål:**
* Dirk Kuyt, Liverpool
* Aiyegbeni Yakubu, Middlesbrough
* Dimitar Berbatov, Tottenham

**11 mål:**
* Robin van Persie, Arsenal
* Nicolas Anelka, Bolton
* Frank Lampard, Chelsea
* Andy Johnson, Everton
* Obafemi Martins, Newcastle
* Robbie Keane, Tottenham
* Bobby Zamora, West Ham

**10 mål:**
* Thierry Henry, Arsenal
* Gilberto Silva, Arsenal
* Nwankwo Kanu, Portsmouth
* Jermain Defoe, Tottenham

**9 mål:**
* Gabriel Agbonlahor, Aston Villa
* Mikel Arteta, Everton
* Brian McBride, Fulham
* Peter Crouch, Liverpool
* Emile Heskey, Wigan

**8 mål**
* Emmanuel Adebayor, Arsenal
* Gareth Barry, Aston Villa
* Kevin Davies, Bolton
* Gary Speed, Bolton
* Louis Saha, Manchester United
* Matthew Taylor, Portsmouth
* Rob Hulse, Sheffield United

**7 mål:**
* Shabani Nonda, Blackburn
* Salomon Kalou, Chelsea
* Craig Bellamy, Liverpool
* Steven Gerrard, Liverpool
* Ole Gunnar Solskjær, Manchester United
* Leroy Lita, Reading
* Carlos Tevez, West Ham

### Månadens spelar

 *[[Robbie Keane]] og [[Dimitar Berbatov]] delte prisen.*

**Årets spelar:**

* Cristiano Ronaldo, Manchester United
Alkoholhaldig drykk

**Alkoholhaldig drykkar** eller **alkoholhaldige drikkar** er drikkevarer som inneheld (meir enn eit par promille av) alkoholen etanol. Til dagleg blir dei gjerne berre kalla «alkohol». Alkoholen i drykken er fremstilt ved gjæring eller destillering. Nokre vanlege typar alkoholhaldig drykke er øl, vin og brennevin.

Ein har laga alkoholhaldig drikke gjennom store delar av historia, og drikkane utgjer ein viktig del av mange kulturar. Samtidig kan drikkane føra til misbruk og avhengnad, og gjennom dette ei rekkje samfunnsproblem.

I store nok mengder vil alkoholhaldig drykk gjera den som drikk han, berusa. Dette kan føra til uheldig oppførsel, helseskader og samfunnsproblem. Alkoholdrikking i mengder som blir sett på som eit problem av samfunnet blir kalla alkoholmisbruk, medan fysisk avhengnad av alkohol blir kalla alkoholisme. På grunn av dette har bruk av alkoholhaldig drykk ofte vore omstridt, og drykken er ofte lovregulert eller forboden i ulike samfunn eller grupper.

## Norske drikkevanar

I Noreg vart det omsett alkoholhaldig drykk med til saman 4,9&nbsp;millionar liter rein alkohol i første kvartal i 2006. I løpet av same periode drakk kvar innbyggjar over 15 år i snitt 1,32 liter rein alkohol, ei auke på 0,8&nbsp;prosent i høve til fjoråret. Desse tala inkluderer ikkje heimeprodusert alkohol, turistimport eller smuglarvarer.

## Bakgrunnsstoff
* Fakta om alkohol  ved Helsedirektoratet
Kaliumsulfat

**Kaliumsulfat** (K2SO4) er eit vassløyseleg, kvitt salt som inneheld to positive kaliumion (K+) og eit negativt lada sulfation (SO42-).

Saltet vert brukt i gjødsel.

## Bakgrunnsstoff
Blackburn Rovers

**Blackburn Rovers Football Club** er ein engelsk fotballklubb som spelar i Football League Championship (2. nivå). Klubben vart stifta i 1875, og var ein av dei 12 klubbane som starta The Football League i 1888. «Rovers», som er kallenamnet til Blackburn, spelar heimekampane sine på Ewood Park i Blackburn. Byen Blackburn ligg i den engelske regionen Nordvest-England, omtrent fire mil nord for Manchester.

## Historie
Rundt hundreårsskiftet var Blackburn blant dei største i England.

Etter 1930 gjekk det lenger tid mellom dei store triumfane, heilt til pengesterke Jack Walker dukka opp på byrjinga av 1990-talet. Han hadde opparbeidd seg ei formue i stålindustrien, og brukte på sine eldre dagar denne til å støtte klubben han elska. Dette gjorde at Blackburn i 1992 rykte opp i øvste divisjon, etter at Liverpool-legenda Kenny Dalglish hadde overteke manageransvaret, og med hjelp av ein målfarleg Alan Shearer vann klubben sitt tredje ligagull i 1995.

Men berre fire år seinare rykte dei ned, etter mange feilslåtte spelarkjøp. To sesongar vart spelte i fyrste divisjon, før klubben i 2001 rykte opp att, denne gongen med Graeme Souness ved roret. Året etter vann klubben ligacupen, etter å ha slege Tottenham 2-1 i finalen på Millennium Stadium i Cardiff.

Den beste sesongen til klubben etter opprykket har førebels vore 2002/2003-sesongen, då det vart 6. plass og kvalifikasjon til UEFA-cupen.

I dag er det den tidlegare Manchester United-helten Mark Hughes som er manager i Blackburn. Han trekte seg som landslagssjef for Wales for å kunne ta jobben. Hughes spela i klubben frå 2000 til 2002, og fekk med seg opprykk og ligacupsiger.

## Meritt

* Vinnar av 2. divisjon: 1938/39.
* Vinnar av 3. divisjon: 1974/75.
* Finalist i FA-cupen: 1882 og 1960.

## Nordmenn i Blackburn Rovers
Blackburn har hatt fleire kjende nordmenn i stallen. I tillegg til Henning Berg og Morten Gamst Pedersen, har Lars Bohinen, Tore Pedersen, Egil Østenstad, Stig Inge Bjørnebye, Martin Andresen og Joshua King alle spela for Blackburn.

## Blackburns-managerar

## Bakgrunnsstoff
* Den offisielle heimesida til klubben 
* brscn.com Blackburn sin norske supporterklubb
Arsenal FC

**Arsenal Football Club** er ein engelsk fotballklubb som spelar i Premier League. Klubben vart stifta i 1886, og vart vald inn i The Football League i 1893. «The Gunners», som er kallenamnet til Arsenal, spela heimekampane sine på Highbury før, no heter stadionen Emirates Stadion. Highbury er ein stad i bydelen Islington som ligg i det nordlege London.

## Historie
Arsenal vart grunnlagt av arbeidarar ved Woolwich Arsenal i Woolwich i søraust-London, og tok namnet etter arbeidsstaden sin. I 1913 flytta klubben tvers over byen til Arsenal stadion i Highbury i det nordlege London.

Fram til 2006 var Highbury heimebane, etter det bytta laget til nybygde The Emirates Stadium. Stadionet har 60432 plassar. 

Arsenal har vore i den øvste engelske divisjonen lenger enn nokon annan klubb, heilt sidan 1919.

## Meritt

* Finalist i Meisterligaen: 2005/2006.
* Finalist i FA-Cupen: 1927, 1932, 1952, 1972, 1978, 1980 og 2001.
* Finalist i ligacupen: 1968, 1969 og 1988.
* Finalist i Europacupen for cupvinnarar: 1979/80 og 1994/95.
* Finalist i UEFA Cupen: 1999/00.

## Arsenal sine managerar

## Spelarstall
Endra 17. oktober 2021

## Nordmenn i Arsenal
*  Pål Lydersen
*  Håvard Nordtveit
*  Sean McDermott
*  Martin Ødegaard

## Kjelder

## Bakgrunnsstoff
* Den offisielle heimesida til klubben
* Arsenal Norge Online
* Gunners.no Offisiell norsk supporterklubb for Arsenal
Charlton Athletic

**Charlton Athletic Football Club** er ein engelsk fotballklubb. Klubben vart stifta i 1905, og vart vald inn i The Football League i 1921. «The Addicks», som er kallenamnet til Charlton, spelar heimekampane sine på The Valley i Charlton. Charlton er ein stad i bydelen Greenwich som ligg i det søraustlege London.

## Meritt

* Beste ligaresultat: Nr. 2 i 1936/37.
* Vinnar av 1. divisjon (gamle 2. divisjon): 1999/00.
* Vinnar av 3. divisjon (sør): 1928/29 og 1934/35.
* Finalist i FA-cupen: 1946.
* Beste resultat i Ligacupen: 4. runde i 1963, 1966 og 1979. 
* Finalist i Full Members Cup: 1987.

## Engelske landslagsspelarar
Frå 1921 til 2005 har Charlton hatt 11 engelske landslagsspelarar. Til saman har desse spela 22 kampar, og scora 3 mål. I 15 av kampane har spelaren frå Charlton vore med frå start, men endå har ikkje det engelske landslaget hatt ein kaptein som representerte Charlton Athletic på klubbnivå.

## Nordmenn i Charlton Athletic
* Thomas Myhre skreiv ei 1-års kontrakt med klubben 7. august 2005.
* Tom Henning Hovi spela to kamper for Charlton i januar 1995.

## Charlton sine managerar

## Bakgrunnsstoff
* Charlton Athletic si offisielle heimeside
Reading FC

**Reading Football Club** er ein engelsk fotballklubb som spelar i Football League Championship, det 2. nivået i engelsk fotball. Klubben vart stifta i 1871, og vart vald inn i The Football League i 1920. «The Royals», som er kallenamnet til Reading, spelar heimekampane sine på Madejski Stadium i Reading. Byen Reading ligg i den engelske regionen Søraust-England, omtrent seks mil vest for London.

## Merittar
* Vinnar av the Championship 2005/2006

## Managerar

## Kjelder

## Bakgrunnsstoff

*
Bolton Wanderers

**Bolton Wanderers Football Club** er ein engelsk fotballklubb som spelar i FA Premier League. Klubben vart stifta i 1874, og var ein av dei 12 klubbane som starta The Football League i 1888. «The Trotters», som er kallenamnet til Bolton Wanderers, spelar heimekampane sine på Reebok Stadium i Bolton. Byen Bolton ligg i den engelske regionen Nordvest-England, dryge to mil nordvest for Manchester.

## Meritt

* Beste ligaresultat: 3. plass i 1891/92, 1920/21 og 1924/25.
* Vinnar av 1. divisjon: 1996/97.
* Vinnar av 2. divisjon: 1908/09, 1977/78.
* Vinnar av 3. divisjon: 1972/73.
* Finalist i FA-cupen: 1894, 1904 og 1953.
* Finalist i Ligacupen: 1995 og 2004.
* Finalist i Football League Trophy: 1986.

## Kjende spelarar
* Youri Djorkaeff
* Alec Finney
* Roy Greaves
* Eidur Gudjohnsen
* Fernando Hierro
* Eddie Hopkinson
* Nat Lofthouse
* John McGinlay
* Peter Reid

## Klubbrekordar
* **Største ligasiger**: 8-0 mot Barnsley, 6. oktober 1934. 
* **Største cupsiger**: 13-0 mot Sheffield United, 1. februar 1890. 
* **Største tap**: 1-9 mot Preston North End, 10. desember 1887.
* **Flest ligapoeng i ein sesong**: 98 poeng, 1. divisjon i 1996/97.
* **Flest ligamål i ein sesong (heile laget)**: 100 mål, 1. divisjon i 1996/97. 
* **Flest ligamål i ein sesong (spelar)**: 38 mål, Joe Smith i 1920/21.
* **Flest ligamål for klubben**: Nat Lofthouse, 255 mål frå 1946-1961.
* **Flest ligakampar for klubben**: Eddie Hopkinson, 519 ligakamper frå 1956-1970.
* **Yngste ligaspelar**: Ray Parry, 15 år og 267 dager, 13. oktober 1951.
* **Tilskodarrekord**: 69 912 mot Manchester City, 18. februar 1933.

## Bolton sine managerar

## Spelarstall

## Bakgrunnsstoff
* Bolton Wanderers si offisielle heimeside
* WanderersWays - uoffisiell side
* Worldwidewanderers - uoffisiell side
* Bolton Wanderers Mad - uoffisiell side
* The Wanderer - Uoffissiel fanside 
* 4thegame.com si Bolton Wanderers side
Aston Villa

**Aston Villa Football Club** er ein engelsk fotballklubb som spelar i FA Premier League. Klubben vart stifta i 1874, og var ein av dei 12 klubbane som starta The Football League i 1888. «The Villans», som er kallenamnet til Aston Villa, spelar heimekampane sine på Villa Park i Birmingham. Birmingham, som er den nest største byen i England, ligg i den engelske regionen Vest-Midlands, omtrent 20 mil nordvest for London.

## Merittar

* Vinnar av 2. divisjon: 1937/38 og 1959/60.
* Vinnar av 3. divisjon: 1971/72. 
* Finalist i FA-Cupen: 1892, 1924 og 2000.
* Finalist i ligacupen: 1963 og 1971.

## Kjende spelarar
* Dion Dublin 
* Andy Gray
* Paul Merson
* David Platt
* Steve Staunton 
* Dwight Yorke
* Trevor Ford
* Charlie Aitken
* Brian Little
* Peter Withe
* Paul McGrath
* Dean Saunders
* Juan Pablo Angel
* John Carew

## Nordmenn i Aston Villa
Eirik Bakke, Øyvind Leonhardsen og Ronny Johnsen har spela for klubben.
John Carew kom til klubben frå Lyon vinteren 2007 i ein overgang der Milan Baros gjekk andre vegen.

## Aston Villa sine managerar

## Spelarstall
Oppdatert 4. desember 2021

## Kjelder

## Bakgrunnsstoff
* Den offisielle heimesida til klubben
* Aston Villa News, Stats, Fixtures and Results Yahoo Sports
Wigan Athletic

**Wigan Athletic Football Club** er ein engelsk fotballklubb som spelar i FA Premier League. Klubben vart stifta i 1932, og vart vald inn i The Football League i 1978.  «The Latics», som er kallenamnet til Wigan Athletic, spelar heimekampane sine på JJB Stadium i Wigan. Byen Wigan ligg i den engelske regionen Nordvest-England, omtrent midt mellom Liverpool og Manchester.

## Historie
Klubben vart stifta som ei fylgje av at klubben Wigan Borough gjekk konkurs. Wigan Athletics vart dermed det femte forsøket på å få i gang ein fotballklubb i byen.

## Meritter

* Beste ligaresultat: Nr. 10 i FA Premier League i 2005/06.
* Vinnar av 2. divisjon (gamle 3. divisjon): 2002/03.
* Vinnar av 3. divisjon (gamle 4. divisjon): 1996/97.
* Beste resultat i FA-Cupen: Kvartfinale i 1986/87.
* Finalist i Ligacupen: 2005/06.

## Kjende spelarar
*  Nathan Ellington
*        Jason Roberts
*  Andrew Liddell
*        Roy Carroll
*  Lee McCulloch
*  Leighton Baines

## Norske spelarar
*  Kristofer Hæstad (2007-)

## Wigan sine managerar

## Bakgrunnsstoff
* Wigan Athletic Official Site
Sheffield United

**Sheffield United Football Club** er ein engelsk fotballklubb. Klubben spelar i League 1, det 3. nivået i engelsk fotball, frå 2011/12-sesongen, etter å ha rykt ned i 2010/11-sesongen. Klubben vart stifta i 1889, og vart vald inn i The Football League i 1892. «The Blades», som er kallenamnet til Sheffield United, spelar heimekampane sine på Bramall Lane i Sheffield. Byen Sheffield ligg i den engelske regionen Yorkshire og Humber, om lag fem mil sør for Leeds.

## Meritt

* Vinnar av 2. divisjon: 1952/53.
* Vinnar av 4. divisjon: 1981/82.
* Finalist i FA-Cupen: 1901 og 1936.
* Semifinalist i Ligacupen: 2003.
* Finalist i Watney Cup: 1972.

## Kjende spelarar

## Sheffield United sine managerar

## Kjelder

## Bakgrunnsstoff
*
Everton FC

**Everton Football Club** er ein engelsk fotballklubb som spelar i FA Premier League. Klubben vart stifta i 1878, og var ein av 12 klubbar som starta The Football League i 1888. «The Toffees», som er kallenamnet til Everton, spelar heimekampane sine på Goodison Park i Liverpool. Byen Liverpool ligg ved Irskesjøen i den engelske regionen Nordvest-England, kring seks mil vest for Manchester. Everton er den einaste klubben i England som har spela meir enn 100 sesongar i den øvste divisjonen. 

## Meisterskap

* Vinnar av 2. divisjon: 1930/31.
* Finalist i FA-cupen: 1893, 1897, 1907, 1968, 1985, 1986 og 1989.
* Finalist i Ligacupen: 1977 og 1984.
* Finalist i League Super Cup: 1986.
* Finalist i Simod Cup: 1989.
* Finalist i Zenith Data Systems Cup: 1991.

## Kjende spelarar
* Dixie Dean
* Ray Wilson
* Howard Kendall
* Alan Ball
* Mick Lyons
* Bob Latchford
* Andy Gray
* Neville Southall
* Graeme Sharp
* Gary Lineker
* Peter Beardsley
* Thomas Myhre
* Wayne Rooney

## Managerar i Everton

## Spelarstall
*Per 3. november 2021*

## Kjelder

**Denne artikkelen bygger på «[[:en:Everton FC|Everton FC]]» frå ,  den 22. september 2016.*
Watford FC

**Watford Football Club** er ein engelsk fotballklubb som spelar i EFL Championship. Det har tidlegare spela i Premier League. Klubben vart stifta i 1881, og vart vald inn i The Football League i 1920. «The Hornets», som er kallenamnet til Watford, spelar heimekampane sine på Vicarage Road i Watford. Byen Watford ligg i den engelske regionen Aust-England, rett nordvest for London. Hovudtrenaren er Vladimir Ivić.

## Watford sine managerar

## Engelske landslagsspelarar
Frå 1881 til 2005 har Watford hatt 2 engelske landslagsspelarar. Til saman har desse spela 40 kampar, og scora 6 mål for England. I 23 av kampane har spelaren frå Watford vore med frå start, men det engelske landslaget har endå ikkje hatt ein kaptein som representerte Watford på klubbnivå.

## Meritt
* Vann opprykkssluttspelet 2005/2006 med 3-0 i finalen over Leeds United.

## Spelarstall
27. juli 2020

  

## Referansar
Leeds United

**Leeds United Fotball Club** (før **Leeds United Association Football Club**) er ein engelsk profesjonell fotballklubb. 

Frå og med 2020/21-sesongen spelar klubben i Premier League etter at dei vann Championship i 2019/20-sesongen.

Klubben vart stifta i 1919, og vart vald inn i The Football League i 1920. «The Whites», som er kallenamnet til Leeds United, spelar heimekampane sine på Elland Road i Leeds. Byen Leeds ligg i den engelske regionen Yorkshire og Humber, kring sju mil aust for Manchester og fem mil nord for Sheffield.

## Historie

### Starten
Leeds United vart grunnlagt som ein etterfylgjar av den tidlegare klubben i Leeds, Leeds City. City vart ekskludert frå ligaen på grunn av ulovlege utbetalingar til spelarar under første verdskrig.

### Tida under Don Revie
Laget levde stort sett eit heistilvære mellom dei to øvste divisjonane fram til dei fekk den tidlegare engelske landslagspelaren Don Revie som manager, i mars 1961. På grunn av økonomiske problem i klubben hadde Revie ein tung 1961/62 sesong, og ein siger i siste kamp redda laget frå nedrykk til 3 divisjon. To år seinare var alt mykje lysare for klubben og Leeds var igjen klar for Englands øvste divisjon. Dei neste 10 åra kan skildrast som Leeds si stordomstid med mellom anna 2 ligameisterskap. I Revie sin siste sesong som manager spela laget dei første 28 seriekampane utan å tapa, og laget vart ofte kalla «Super Leeds» i denne tida.

### Etter Revie
Den neste manageren i Leeds vart Brian Clough. Han hadde hatt stor suksess med Derby County, men vart rekna som omstridd og fekk sparken i Leeds allereie etter 44 dagar. 
Klubben heldt seg i toppserien utover på 1970-talet, men hadde ikkje like gode plasseringar som dei hadde hatt under Revie. I sesongen 1981/82 rykte laget ned frå 1. divisjon og på 1980-talet vart dei verande i denne divisjonen. Howard Wilkinson, som vart tilsett som manager i oktober 1988, greidde å få laget attende til toppdivisjonen. Her gjekk det betre enn dei aller fleste hadde trudd og i 1991/92 hadde laget igjen vorte engelske ligameister. Klubben vart i den øvste divisjonen i 14 år før dei etter 2003/04 sesongen igjen rykte ned til det som då hadde vorte til Football League Championship.

## Meisterskap
* Engelske ligameister: 1968/69, 1973/74 og 1991/92.
*Vinnar av nivå 2 (Divisjon 2 - Championship) 1923/24, 1963/64, 1989/90 - 2019/20
* Vinnar av FA-Cupen: 1972.
* Finalist i FA-Cupen: 1965, 1970 og 1973.
* Vinnar av Ligacupen: 1968.
* Finalist i Ligacupen: 1996.
* Finalist i serievinnarcupen (før Meisterligaen): 1975
* Vinnar av FA Charity Shield: 1969 og 1992.
* Vinnar av FA Youth-cup: 1993 og 1997

## Plasseringar i cup og serie
Oversikt over Leeds United F.C.-sesongar sidan 1919/20.

## Kjende spelarar

## Leeds United sine managerar

## Spelarstall
Tabellen vart sist endra 11. november 2021.

## Kjelder

## Bakgrunnsstoff
* Offisiell nettstad
Manchester City

**Manchester City Football Club** er ein engelsk fotballklubb som spelar i Premier League. Klubben vart stifta i 1880, og vart vald inn i The Football League i 1892. «The Sky Blues», som er eit kallenamn på Manchester City, spelar heimekampane sine på City of Manchester Stadium i Manchester. Byen Manchester ligg i den engelske regionen Nordvest-England, noko nær midt mellom Liverpool og Leeds.

## Historie
Fotballklubben hadde først namnet West Gorton Saint Marks, deretter tok han namnet Gordon FC etter å ha fusjonert med Gorton Athletics i 1884. I 1887 flytta klubben til ein ny fotballbane og tok namnet Ardwick. Ardwick gjekk konkurs i 1894, og da klubben begynte på nytt tok han namnet Manchester City. City tok sin fyrste tittel på 35 år då laget vann FA-cupen i 2011.

## Rivaliserande klubbar
Klubben sin hovudrival i fotball er Manchester United.

## Merittar

* Vinnar av 1. divisjon (gamle 2. divisjon): 2001/02.
* Vinnar av 2. divisjon: 1898/99, 1902/03, 1909/10, 1927/28, 1946/47 og 1965/66.
* Finalist i FA-cupen: 1926, 1933, 1955, 1981 og 2013.
* Finalist i ligacupen: 1974.

## Kjende spelarar

## Nordmenn i Manchester City
Åge Hareide, Alf Inge Håland, Kåre Ingebrigtsen og Egil Østenstad har spela for klubben.

## Manchester City sine managerar

## Spelarstall
Oppdatert 3. desember 2021.

## Kjelder

## Bakgrunnsstoff
* Offisiell nettstad
* Manchester City Supporters Homepage 
* 4thegame.com's Manchester City side 
* fansite with Blue Moon lyrics and more 
* mcfc.tv - Manchester City FC nyhender og nettlenkjer
Fulham FC

**Fulham Football Club** er ein engelsk fotballklubb som spelar i FA Premier League. Klubben vart stifta i 1879, og vart vald inn i The Football League i 1907. «Cottagers», som er kallenamnet til Fulham, spelar heimmekampane sine på Craven Cottage i Fulham. Fulham er ein stad i bydelen Hammersmith og Fulham som ligg i det vestlege London.

### Nyare historie
Micky Adams fekk managerjobben midt på 1990-talet, og i løpet av to sesongar hadde han løfta Fulham frå tredje til andre divisjon. Millionæren Mohammed Al-Fayed kjøpte klubben denne sommaren. Han leigde inn managerduoen Ray Wilkins og Kevin Keegan, og lova at klubben skulle spele i Premier League i løpet av fem år.

Etter usemje omkring laguttaket forlét Wilkins klubben, etter at dei nesten hadde greidd opprykk til fyrste divisjon. Neste divisjon leia Keegan laget til opprykk på ein suveren måte, laget tok heile 110 poeng av 138 moglege. Keegan slutta deretter for å verte manager for det engelske landslaget, og veteranspelaren Paul Bracewell overtok leiinga i Fulham.

Den fyrste seongen til Fulham i 1. divisjon enda med niande plass. Bracewell fekk sparken tidleg i sesongen, og fleire midlertidige managerar var innom klubben i løpet av sesongen.

Jean Tigana vart så ny manager, og etter å ha kjøpt inn fleire unge stjerner, mellom andre Louis Saha, leia han Fulham til det tredje opprykket i klubben på fem sesongar, endå ein gong på ein overbevisande måte. I løpet av sesongen kapteinen og no manageren i klubben, Chris Coleman, innblanda i eit trafikkuhell, som førte til at fotballkarrieren tok slutt. 

Coleman vart utpeika som ny manager ved starten av 2003/2004-sesongen. Han hadde hatt mellombels leiaransvar i nokre månader allereie, etter at Tigana fekk sparken etter to og et halvt år i Premier League med middelmådige resultat.

Fulham spelar no heimekampane sine på Craven Cottage, men brukte nyleg bana til Queens Park Rangers, Loftus Road, i to sesongar.

## Meritt

* Vinnar av 1. divisjon (gamle 2. divisjon): 2000/01.
* Vinnar av 2. divisjon: 1948/49.
* Vinnar av 2. divisjon (gamle 3. divisjon): 1998/99.
* Vinnar av 3 divisjon (sør): 1931/32.
* Finalist i FA-cupen: 1975.

## Engelske landslagsspelarar
Frå 1879 til 2005 har Fulham hatt 10 engelske landslagsspelarar. Til saman har desse spela 107 kampar, og scora 18 mål. I 106 av kampane har spelaren frå Fulham vore med frå start, og i 22 kampar har det engelske landslaget hatt ein kaptein som representerte Fulham på klubbnivå.

## Fulham sine managerar

## Spelarstall

## Bakgrunnsstoff
* Fulham si offisielle heimeside
* Fulham på BBC (British Broadcasting Corporation)
* Fulham USA, heimeside for amerikanske fans
Tottenham Hotspur

**Tottenham Hotspur Football Club** er ein engelsk fotballklubb som spelar i Premier League. Klubben vart stifta i 1882, og vart vald inn i The Football League i 1908. Tottenham vert ofte kalla «Spurs», men det eigentlege kallenamnet er «The Lilywhites». Laget spelar heimekampane sine på White Hart Lane i Tottenham. Tottenham er ein stad i bydelen Haringey, som ligg nord i London.

## Spelarstall
Endra 11. august 2020 og 18. august.

 

## Meisterskap

* Vinnar av 2. divisjon: 1919/20 og 1949/50.
* Finalist i FA-cupen: 1987.
* Finalist i Ligacupen: 1982 og 2002.
* Finalist i UEFA-cupen: 1973/74.

## Kjende spelarar
* Sol Campbell
* Edgar Davids
* Jermain Defoe
* Paul Gascoigne
* David Ginola
* Jimmy Greaves
* Glenn Hoddle
* Pat Jennings
* Jürgen Klinsmann
* Gary Lineker
* Martin Peters
* Teddy Sheringham
* Chris Waddle
* Luka Modrić

## Norske spelarar i Tottenham
Den mest kjende norske spelaren som har spela for Tottenham er tidlegare landslagsmålvakt Erik Thorstvedt, men Øyvind Leonhardsen, Espen Baardsen, Steffen Iversen, Frode Grodås og Roger Nilsen har òg spela for klubben.

## Managerar for Tottenham

## Kjelder
Portsmouth FC

**Portsmouth Football Club** er ein engelsk fotballklubb. I 2010/11-sesongen spelar klubben i Football League Championship, det nest høgste nivået i engelsk fotball, etter å ha rykt ned frå Premier League i 2010. Klubben vart stifta i 1898, og vart vald inn i The Football League i 1920. «Pompey», som er kallenamnet til Portsmouth, spelar heimekampane sine på Fratton Park i Portsmouth. Kystbyen Portsmouth ligg i den engelske regionen Søraust-England, omtrent tre mil søraust for Southampton, og 12 mil sørvest for London.

## Rivaliserende klubbar
* Portsmouth sin hovudrival på fotballbana er Southampton. I dei periodane begge laga har vore i same divisjon har «hatet» mellom klubbane blussa opp.

## Meritt

* Vinnar av 1. divisjon (gamle 2. divisjon): 2002/03.
* Vinnar av 3. divisjon (sør): 1923/24.
* Vinnar av 3. divisjon: 1961/62, 1982/83.
* Finalist i FA-cupen: 1929, 1934 og 2010.

## Engelske landslagsspelarar
Frå 1898 til 2005 har Portsmouth hatt 11 engelske landslagsspelarar. Til saman har desse spela 81 kampar, og scora 9 mål. I 80 av kampane har spelaren frå Portsmouth vore med frå start, og i ein kamp har det engelske landslaget hatt ein kaptein som representerte Portsmouth på klubbnivå.

## Klubbrekordar
* Største ligasiger: 9-1 mot Notts County, 9. april 1927.
* Største cupsiger: 7-0 mot Stockport County, 8. januar 1949. 
* Største tap: 0-10 mot Leicester City, 20. oktober 1928.
* Flest ligapoeng i ein sesong: 98 poeng, 1 divisjon i 2002/03.
* Flest ligamål i ein sesong (heile laget): 97 mål, 1 divisjon i 2002/03.
* Flest ligamål i ein sesong (spelar): 42 mål, Guy Whittingham i 1992/93.
* Flest ligamål for klubben: 194 mål, Peter Harris frå 1946-60.
* Flest ligakampar for klubben: 764 kampar, Jimmy Dickinson frå 1945-65
* Flest kampar totalt for klubben: 834 kampar, Jimmy Dickinson frå 1946-65.
* Yngste ligaspelar: Clive Green, 16 år 259 dagar, 21. august 1976.
* Tilskodarrekord: 51 385 mot Derby County, 26. februar 1949.

## Portsmouth sine managerar

## Spelarstall

## Bakgrunnsstoff
* Portsmouth si offisielle vevside
Fotballklubben Haugesund

**Fotballklubben Haugesund** er ein fotballklubb frå Haugesund, ofte omtala som **FK Haugesund**.  I dag spelar klubben i . Noverande hovudtrenar er . Klubben spelar heimekampane sine på Haugesund stadion. 

## Historie
Klubben vart stifta i 1993 etter at klubbane Haugar og Djerv 1919 slo saman elitelaga sine, med målsetting om å skapa eit stabilt eliteserielag. I tillegg var fotballklubben Vard Haugesund aktuell til å delta i samanslåinga, men generalforsamlinga i klubben valde å stå utanfor. Laga i aldersklassane og for kvinner gjekk ikkje inn i den sameinte klubben. Hausten 2005 vart samtalane om å innlemma Vard teke opp att, og frå sesongen 2006 fyller Vard rolla som eit rekrutteringslag for Haugesund.

I den første sesongen i divisjonssystemet, 1994, vann klubben si 2. divisjonsavdeling. Dei to neste sesongane var laget i 1. divisjon, medan dei debuterte i eliteserien i 1997. FK Haugesund berga plassen i 1997, men i 1998 fekk dei sin første sportslege nedtur då dei rykte ned til 1. divisjon. Laget rykte rett opp att året etter, men det vart med eit år i den øvste divisjonen.

I 2004 rykte både FK Haugesund og Vard Haugesund ned frå 1. divisjon, og i 2005 spela båe laga i 2. divisjon. Haugesund rykte rett opp att. Tilhengjarane av laget er organisert i supportarklubben Maakeberget. 

## Kjende spelarar
*  Christian Grindheim
*  Jostein Grindhaug
*  Trond Erik Bertelsen 
*  Bala Garba
*  Felix Ademola
*  Jan Kjell Larsen
*  Asbjørn Helgeland
*  Per Andreas Haftorsen
*  Rune Wiken
*  Jone Samuelsen

## Kjelder

## Bakgrunnsstoff
*FK Haugesund sin nettstad
*Supportarklubben Maakeberget
Middlesbrough FC

**Middlesbrough Football Club** er ein engelsk profesjonell fotballklubb som spelar i EFL Championship. Klubben vart stifta i 1876, og vart vald inn i The Football League i 1899. «Boro», som er kallenamnet til Middlesbrough, spelar heimekampane sine på Riverside Stadium i Middlesbrough. Byen Middlesbrough ligg i den engelske regionen Nordaust-England, om lag sju mil sør for Newcastle, og 11 mil nord for Leeds.

## Merittar

* Vinnar av 1. divisjon (gamle 2. divisjon): 1994/95.
* Vinnar av 2. divisjon: 1926/27, 1928/29 og 1973/74.
* Finalist i UEFA-cupen: 2006
* Finalist i FA-cupen: 1997.
* Finalist i ligacupen: 1997, 1998 og 2004.
* Finalist i Zenith Data Systems Cup: 1990.

## Spelarstall

Endra 31. juli 2020

 

 

## Middlesbrough sine managerar

## Kjelder

## Bakgrunnsstoff
*  Middlesbrough si offisielle heimeside 
* Middlesbrough Football Club Supporters Club Norway
* Boronorge.net, den norske fanklubben 
*  ComeOnBoro.com
West Ham

**West Ham** er ein stad i bydelen Newham i det austlege London. Frå 1888 til 1965 var området eit eige distrikt, men vart så innlema i Newham i samband med omorganiseringa av lokalstyret i Stor-London.

Staden er mest kjend for fotballklubben West Ham United FC, som har heimebana si Boleyn Ground i Upton Park, som ligg like i nærleiken.

## Kollektivtransport

Dei næraste stasjonane er:

*Plaistow undergrunnsstasjon
*Upton Park undergrunnsstasjon

## Kjelder

**Denne artikkelen bygger på «[[:nb:West Ham|West Ham]]» frå ,  den 26. juli 2011.*  

## Bakgrunnsstoff
Guttorm Rogdaberg

**Guttorm A. Rogdaberg** () er ein norsk gardbrukar, kulturvernarbeidar og statsstipendiat. Han bur på Aga i Ullensvang herad.

Han er dagleg leiar for Agatunet økomuseum, som han har vore knytt til sidan 1992.

Rogdaberg vart utnemnd til statsstipendiat hausten 2005, mellom anna for å kunna arbeida med utviklinga av eit *[[Jordskifte]]senter* eller *-museum* ved Agatunet. 

## Bakgrunnsstoff
* Hardanger Folkeblad intervju ved utnevning til statsstipendiat
* agatunet.no
West Ham United

**West Ham United Football Club** er ein engelsk fotballklubb som spelar i FA Premier League. Klubben vart stifta i 1895, og vart vald inn i The Football League i 1919. «The Hammers», som er kallenamnet til West Ham, spelar heimekampane sine på London Stadium. 

## Meritt

* Beste ligaresultat: Nr. 3 i 1985/86.
* Vinnar av 2. divisjon: 1957/58 og 1980/81.
* Finalist i FA-cupen: 1923 og 2006.
* Finalist i Ligacupen: 1966 og 1981.
* Finalist i Europacupen for cupvinnarar: 1975/76.

## Kjende spelarar

## Managerar
Sidan 1902 har klubben hatt ti managerar. Ni av desse har vore engelske, medan ein har vore skotsk. I tillegg var Trevor Brooking mellombels manager to gonger i 2003. Ein mellombels manager (caretaker) vert tilsett dersom manageren i klubben sluttar, vert sjukemeld eller får sparken i løpet av sesongen. Mellombelse managerar har ansvaret for laget til klubben har tilsett ein ny manager. Dette skjer vanlegvis raskt etter at førre manager slutta eller fekk sparken. 

**Mellombelse managerar**

## Spelarstall
Oppdatert 27. juli 2020

## Kjelder

## Bakgrunnsstoff
*  West Ham United si offisielle vevside 
*  Knees Up Mother Brown 
*  West Ham Online
*  The Red Penguin in Claret and Blue  
* Vevsida til West Ham sin norske supporterklubb  
*  Klubbside frå Soccerbase